Diari Oficial de la Generalitat Valenciana


Sumari del DOGV 3793, del 14-07-2000 (2000/5770)

Informació pública de l'aprovació definitiva del Reglament de la Policia Local de València.
-------------------------------------------------------------------------------------------

Permalink ELI

**https://dogv.gva.es/va/eli/es-vc/alia/2000/01/18/(1)/dof/vci/html**

### Dades del document

Número de DOGV
:   3793

Data del DOGV
:   14-07-2000

Secció del DOGV
:   I. DISPOSICIONS GENERALS

Número del document
:   2000/5770


Data del document
:   18-01-2000

Organisme emissor
:   Ajuntament de València

Tipus de document
:   Anunci

Descriptors 

:   * València
    * reglament intern
    * policia
    * administració local
    * legislació

Informació pública de l'aprovació definitiva del Reglament de la Policia Local de València. [2000/X5770]
  
El ple de l'Ajuntament, en la sessió del dia 30 de desembre de 1999, va adoptar l'acord d'aprovar definitivament el Reglament de la Policia Local de València, i publicar-ne el text íntegre en el Butlletí Oficial de la Província de València.
  
De conformitat amb la Llei Orgànica 2/1986, de Forces i Cossos de Seguretat, la Llei 6/1999, de la Generalitat Valenciana, de Policies Locals i de Coordinació de les Policies Locals de la Comunitat Valenciana, i la norma marc aprovada per Decret número 25/1998, de 10 de març, del Govern Valencià, s'elabora el present:
  
Reglament de la Policia Local de València
  
Títol 1
  
Disposicions generals
  
Capítol 1
  
Objecte
  
Article 1
  
El present reglament té per objecte establir els criteris d'actuació, organització i funcionament pels quals es regirà el Cos de Policia Local de l'Ajuntament de València.
  
Capítol 2
  
Concepte, àmbit i funcions
  
Article 2
  
La missió de la policia local de València consisteix a protegir el lliure exercici dels drets i llibertats i garantir la seguretat ciutadana, mitjançant l'exercici de les funcions que té atribuïdes legalment.
  
Article 3
  
El Cos de Policia Local de València, com a cos de seguretat, és un institut armat de naturalesa civil amb estructura i organització jerarquitzada dependent de la superior autoritat de l'alcalde o regidor delegat.
  
La denominació del cos de policia dependent de la corporació local serà la de «Cos de la Policia Local de València?.
  
Article 4
  
Es regirà per les disposicions establides en la Llei Orgànica de Forces i Cossos de Seguretat, la normativa aplicable al règim local, la Llei de coordinació de Policies Locals de la Comunitat Valenciana, la Norma marc sobre estructura, organització i funcionament dels cossos de policia local dictada pel Govern Valencià, pels reglaments, ordenances, convenis i protocols que aprove l'Ajuntament de València, i la resta de disposicions legals i reglamentàries d'aplicació.
  
Article 5
  
1) Els membres del Cos de Policia Local de València exerciran les seues funcions dins el terme municipal de València.
  
2) Podran actuar fora del terme municipal:
  
a) En els supòsits prevists en la L.0. 2/1986, de 13 de març, de Forces i Cossos de Seguretat i en la Llei d'Enjudiciament Criminal.
  
En les situacions d'emergència, amb el requeriment previ de les autoritats competents, ajustaran la seua intervenció als principis de congruència, oportunitat i proporcionalitat en la utilització dels mitjans al seu abast, i en qualsevol cas procuraran, que les actuacions siguen prèviament conegudes i autoritzades pels seus caps immediats.
  
b) Els municipis que per especials circumstàncies tinguen sobrecàrrega de serveis policials a determinades èpoques de l'any, que no requeriran un augment de la plantilla de la policia local, podran reforçar-la per mitjà d'acords bilaterals, amb uns altres municipis, amb la finalitat que els policials locals d'eixos municipis puguen actuar al terme municipal del sol·licitant, per un temps determinat i en règim de comissió de serveis.
  
c) La dita comissió de servei haurà de ser acceptada voluntàriament pels funcionaris de la policia local afectats, i comportarà el dret a percebre les ajudes corresponents per dietes i desplaçaments que els puguen correspondre d'acord amb la legislació vigent, per compte de l'administració sol·licitant.
  
d) En cap cas seran lesionats els drets dels funcionaris a permisos, vacances i a la resta de drets que tinguen reconeguts en la seua plantilla de procedència.
  
e) Als efectes anteriors, i abans de la seua aplicació pràctica, els acords bilaterals que se subscriuran hauran de ser comunicats a la Direcció General d'Interior de la Conselleria de Presidència, que podrà formular les objeccions que considerarà oportunes dins el termini de 15 dies posteriors a la dita notificació.
  
f) A l'Institut Valencià de Seguretat Pública es portarà un registre de tots els anteriors convenis, on haurà de constar, a més a més el nom dels funcionaris afectats.
  
Article 6
  
El Cos de la Policia Local de València haurà d'exercir les següents funcions:
  
a) Protegir les autoritats de la corporació local i vigilar o custodiar els edificis, béns i instal·lacions municipals.
  
b) Ordenar, senyalitzar i dirigir el trànsit, d'acord amb les disposicions establides en les normes de circulació, així com, participar en els programes, plans i campanyes d'educació vial.
  
c) Instruir atestats per accidents de circulació i per infraccions penals contra la seguretat del trànsit dins del nucli urbà. Quan s'intervinga en un accident que no constituïsca infracció penal, l'actuació es documentarà i s'arxivarà internament, i serà lliurada a l'autoritat judicial quan la requerirà específicament.
  
d) Actuar com a policia administrativa, quant a ordenances, bans i altres de disposicions municipals dins l'àmbit de la seua competència.
  
e) Participar en les funcions de policia judicial en la forma establida en la legislació vigent:
  
- Auxiliar els jutges, els tribunals i el ministeri fiscal en la investigació de les infraccions penals i en el descobriment i detenció dels delinqüents, quan siguen requerits per a això.
  
- Practicar per iniciativa pròpia o a requeriment de l'autoritat judicial, del ministeri fiscal o dels superiors jeràrquics, les primeres diligències de prevenció i custòdia dels efectes, instruments o proves del delicte, i donar compte de les actuacions als dits òrgans o al cos policial que corresponga.
  
f) Prestar auxili en els casos d'accident, de catàstrofe o de calamitat pública, i participar, segons la forma prevista en les lleis, en l'execució dels plans de Protecció Civil.
  
g) Efectuar diligències de prevenció i totes les actuacions tendents a evitar la comissió d'actes delictius dins el marc de col·laboració establit en les juntes locals de seguretat.
  
h) Vigilar els espais públics i col·laborar amb les forces i cossos de seguretat de l'Estat en la protecció de manifestacions i manteniment de l'ordre en grans concentracions humanes, quan siguen requerits per a això.
  
i) Cooperar en la resolució de conflictes privats quan siguen requerits per a això.
  
j) Vetlar pel compliment de les disposicions en matèria de recursos naturals, de medi ambient i de protecció de flora i fauna.
  
k) La participació en els actes de representació corporativa.
  
l) Totes les que li siguen expressament atribuïdes en la legislació aplicable a les policies locals.
  
Les actuacions que practiquen els cossos de policia local en l'exercici de les funcions previstes en els apartats, c) i g) precedents hauran de ser comunicades a les forces i cossos de seguretat de l'Estat competents.
  
Capítol III
  
Principis bàsics d'actuació
  
i normes comunes de funcionament
  
Article 7
  
Són principis bàsics d'actuació dels membres del Cos de Policia Local de València:
  
1. Adequació a l'ordenament jurídic, especialment:
  
a) Exercir la seua funció amb absolut respecte a la Constitució i a la resta de l'ordenament jurídic.
  
b) Actuar en el compliment de les seues funcions amb absoluta neutralitat política i imparcialitat i, en conseqüència, sense cap discriminació per raó de raça, religió o opinió.
  
c) Actuar amb integritat i dignitat. En particular hauran d'abstindre's de qualsevol acte de corrupció i oposar-s'hi decididament.
  
d) Subjectar-se en la seua actuació professional als principis de jerarquia i subordinació. En cap cas, l'obediència deguda podrà emparar ordres que comporten l'execució d'actes que manifestament constituiran delicte o seran contraris a la Constitució o a les lleis.
  
e) Col·laborar amb l'administració de Justícia i auxiliar-la en els termes establits en la llei.
  
2. Relacions amb la comunitat. Singularment:
  
a) Impedir, en l'exercici de la seua actuació professional, qualsevol pràctica abusiva, arbitrària o discriminatòria que comporte violència física o moral.
  
b) Observar en tot moment un tracte correcte i atent en les seues relacions amb els ciutadans, els quals procuraran auxiliar i protegir, sempre que les circumstàncies ho aconsellaran o seran requerits per a això. En totes les intervencions proporcionaran informació complida i tan àmplia com siga possible sobre les seues causes i finalitat.
  
c) En l'exercici de les seues funcions hauran d'actuar amb la decisió necessària i sense demora quan d'això depenga evitar un dany greu, immediat o irreparable, de manera que es regiran pels principis de congruència, d'oportunitat i de proporcionalitat en la utilització dels mitjans al seu abast.
  
d) Només hauran d'utilitzar les armes en les situacions en les quals hi haurà un risc racionalment greu per a la seua vida, la seua integritat física o la de terceres persones, o en aquelles circumstàncies que puguen suposar un greu risc per a la seguretat ciutadana i de conformitat amb els principis referits a l'apartat anterior.
  
3.Tractament de detinguts, especialment:
  
a) Els membres de la policia local de València hauran d'identificar-se degudament com a tals al moment d'efectuar una detenció.
  
b) Vetlaran per la vida i per la integritat física de les persones detingudes o custodiades i respectaran els drets, l'honor i la dignitat de les persones.
  
c) Donaran compliment i observaran amb la deguda diligència els tràmits, terminis i requisits exigits per l'ordenament jurídic, quan es procedisca a la detenció d'una persona.
  
4. Dedicació professional
  
Hauran de portar a terme les seues funcions amb total dedicació i hauran d'intervindre sempre en qualsevol temps i lloc, estiguen de servei o no, en defensa de la llei i de la seguretat ciutadana.
  
5. Secret professional
  
Hauran de guardar rigorós secret respecte a totes les informacions que coneguen per raó o amb ocasió de l'acompliment de les seues funcions. No estaran obligats de revelar les fonts d'informació llevat que l'exercici de les seues funcions o les disposicions de la llei els imposen actuar d'una altra manera.
  
6. Responsabilitat
  
Seran responsables personalment i directament pels actes que en la seua actuació professional duran a terme, quan infringiran o vulneraran les normes legals, així com les reglamentàries que regiran la seua professió i els principis enunciats anteriorment, sense perjudici de la responsabilitat patrimonial que puga correspondre a les administracions públiques per les dites actuacions.
  
Article 8
  
La policia local formarà un cos únic, dins el qual s'integrarà tota la plantilla a les ordres directes del cap, que ostentarà la màxima jerarquia, que dependrà de la superior autoritat de l'alcalde o regidor que delegue.
  
Article 9
  
En cas de necessitat per part d'alguna altra autoritat, regidor, funcionari o institució dels serveis de la policia local, excloent-hi les situacions d'emergència, caldrà sol·licitar-los amb suficient antelació a l'Alcaldia o regidoria de la Policia Local, la qual disposarà el que siga convenient sobre la pràctica del servei. Respecte d'això caldrà tindre en compte que l'actuació dels funcionaris de la policia local es realitzarà sempre a les ordres dels seus caps naturals, sense perjudici de la dependència de jutges i tribunals pel que fa a les funcions de policia judicial.
  
En cas d'urgència o d'impossibilitat manifesta de sol·licitud regular del dit servei, la Direcció del Cos o comandament responsable del servei podrà resoldre sobre esta col·laboració, de la qual donarà compte posteriorment.
  
Article 10
  
El conducte reglamentari dins el cos de policia local és el mitjà de transmissió d'ordres, d'informes i de sol·licituds relatives al servei.
  
Les sol·licituds o reclamacions relatives al servei es cursaran a través dels caps immediats, els quals les tramitaran, com més prompte millor, amb l'informe sobre la pertinència o no d'accedir a allò que s'ha sol·licitat o reclamat, si fa al cas. En cap cas se sobrepassarà el termini de deu dies per a finalitzar el tràmit que corresponga, de manera que hauran de ser registrades les sol·licituds i les reclamacions en el llibre de registre d'entrada a cada unitat.
  
Article 11
  
Tots els policies locals estaran proveïts d'un document d'acreditació professional expedit pel respectiu ajuntament, segons el model homologat pel Consell de la Generalitat, en el qual constarà almenys el nom del municipi, la identificació i la categoria del funcionari, així com el seu número de registre de policia.
  
Article 12. Uniformitat
  
1. Els membres de la policia local, en compliment de les seues funcions, hauran de vestir l'uniforme reglamentari, excepte en els casos prevists en l'article 52.3 de la LOFCS.
  
2. Fora de l'horari de servei, o dels actes que es deriven de les seues funcions, està prohibit l'ús de l'uniforme, excepte en aquells casos que siguen autoritzats reglamentàriament.
  
3. No es permetrà l'ús de peces, equips, distintius i complements que no s'ajusten als estrictament reglamentats per a cada ocasió, ni aquelles podran ser objecte de reformes o alteracions.
  
4. Els membres de la policia local quan es trobaran en acte de servei, tindran la consideració d'agents de l'autoritat amb caràcter general.
  
Article 13
  
La jornada de treball dels membres de la policia local serà, en còmput anual, la mateixa que s'assenyalarà per a la resta de funcionaris de l'Ajuntament de València.
  
La jornada podrà modificar-se per necessitats del servei, en el qual cas es retribuirà econòmicament o per mitjà de l'oportuna compensació horària, segons s'establirà reglamentàriament o en els acords subscrits amb la corporació.
  
Article 14. Horari
  
1. L'horari de prestació del servei serà fixat per l'òrgan competent previst en la legislació bàsica del règim local, d'acord amb les disposicions establides en la normativa sobre negociació col·lectiva vigent, que establirà els torns que seran precisos, d'acord amb les disponibilitats de personal i els serveis que s'hauran de realitzar.
  
2. En els casos d'emergència i, en general, en aquells en els quals la situació excepcional ho requerirà, tot el personal estarà obligat a la prestació de servei permanent, fins que cessaran els dits motius, els quals seran compensats en la forma establida en la legislació vigent i segons els acords que hi haurà establits dins l'àmbit de l'Ajuntament de València.
  
Títol II
  
Estructura, categories i organització
  
Capítol 1
  
Plantilla i escales
  
Article 15
  
La plantilla del cos de policia local serà aprovada pel ple de l'Ajuntament i integrarà el nombre total de llocs de treball que la componen, així com els corresponents a cada categoria, així mateix n'assenyalarà la denominació i les característiques, els requisits que són exigits per al seu acompliment, els nivells i els complements retributius.
  
L'estructura orgànica del cos i les seues modificacions seran aprovades pel ple de la corporació.
  
Article 16
  
La plantilla haurà de respondre a les necessitats que demande la societat, tenint en compte la configuració territorial del municipi i les característiques peculiars de la població.
  
Article 17
  
Els llocs del cos de policia local figuraran en la relació de tots els llocs de treball que hi ha en l'organització general de l'Ajuntament, en els termes prevists en la legislació sobre la funció pública.
  
Article 18
  
Cada categoria que s'establisca comptarà amb el nombre de components suficients per a mantindre l'equilibri necessari dins de l'estructura jerarquitzada del cos.
  
Els membres del cos de policia local es classificaran segons escalafons de major a menor ocupació i dins d'esta, de major a menor antiguitat, per la qual cosa figura esta relació nominal amb expressió de la situació administrativa. Per la Direcció del Cos es procedirà a la confecció de l'esmentada relació.
  
Article 19
  
1. La policia local de València s'integrarà en un cos únic, regit pels principis d'eficàcia, coordinació interna i economia de mitjans, i fixarà així mateix les funcions pròpies i generals de cada departament, i també dels seus components, nombre d'efectius totals, caps i direcció. Hi haurà les especialitats que les necessitats demandaran i s'establirà un sistema de provisió de llocs de treball que garantirà els principis d'igualtat, mèrit, capacitat i publicitat.
  
Les divisions en què s'estructurà el cos, la funció que els correspondrà, l'ocupació assignada als diversos llocs de comandament i les funcions corresponents, es definiran d'acord amb els criteris del catàleg de llocs de treball i manual de funcions i després de ser aprovats per l'Ajuntament s'incorporaran com a annex al present reglament.
  
2. El Cos de la Policia Local de València s'estructurà en les següents escales i categories:
  
a) Escala superior, grup A, amb les categories d'intendent general i d'intendent principal.
  
b) Escala tècnica, grup B, amb la categoria d'intendent i d'inspector.
  
c) Escala bàsica, grup C, amb les categories d'oficial i d'agent.
  
Article 20
  
El Cos de Policia Local de València s'organitzarà amb la següent estructura mínima:
  
a) Per cada 5 agents, 1 oficial.
  
b) Entre 1 i 3 oficials, 1 inspector.
  
c) Entre 1 i 3 inspectors, 1 intendent.
  
d) Entre 1 i 2 intendents, 1 intendent principal.
  
e) Entre 1 i 2 intendents principals, 1 intendent general.
  
Article 21
  
La titulació per a accedir a les diverses categories, serà l'exigida per als grups fixats per la Llei de Mesures Urgents per a la Reforma de la Funció Pública, i la Llei de la Funció Pública Valenciana:
  
Escala superior: grup A.
  
Escala tècnica: grup B.
  
Escala bàsica: grup C.
  
Els funcionaris del Cos de Policia Local de València, que a l'entrada en vigor de la Llei de coordinació de policies locals de la Comunitat Valenciana, no tinguen la titulació adequada al lloc que ocupen, es classificaran en el nou grup exclusivament a efectes retributius, i hi seran mantinguts, en situació a extingir, fins que acreditaran haver obtingut els nivells de titulació exigits en cada cas, i se'ls respectarà, en qualsevol cas, el dret a la mobilitat.
  
Article 22
  
Per a l'establiment d'una ocupació o categoria serà necessària l'existència de tots els nivells immediatament inferiors, per la qual cosa no s'admetrà l'absència d'escalons intermedis.
  
Capítol 2
  
Estructura orgànica
  
Article 23
  
I. A més de la direcció, a la qual fa referència el capítol següent, els serveis del Cos de Policia Local de València, s'estructuren en Divisió de Serveis Generals; Divisió de Planificació, Formació i Investigació i Desenvolupament; Divisió de Circulació; Divisió de Seguretat; i Divisió Territorial Zona A; Divisió Territorial Zona B i Divisió Territorial Zona C.
  
II. Divisions. Són les grans unitats en què s'estructuren orgànicament i funcionalment els serveis del Cos de la Policia Local de València.
  
1. Divisió de Serveis Generals
  
- Gestió Juridicoadministrativa
  
- Gestió dels Recursos Materials.
  
- Gestió dels Sistemes Informàtics
  
2. Divisió de Planificació i Coordinació
  
- Anàlisi i Avaluació
  
- Programació de la Gestió Policial
  
- Gestió dels Recursos Humans
  
3. Divisió de Programació i Formació
  
- Planificació, Investigació i Desenvolupament d'Estratègies
  
- Formació, Estudis i Programes
  
- Relació amb els ciutadans.
  
4. Divisió de Circulació
  
- Gestió de l'Ordenació, Senyalització i Direcció del Trànsit
  
- Gestió i Control de la Unitat d'Investigació d'Accidents i Atestats
  
5. Divisió de Seguretat
  
- Gestió de les Unitats de Suport
  
- Seguretat i Protecció d'Autoritats i d'Edificis
  
- Gestió de la Unitat de Transmissions
  
6. Divisions territorials
  
- Gestió i coordinació de les unitats que la componen.
  
- Gestió i control del desplegament i funcionament de la policia de barri.
  
- Relacions amb els ciutadans.
  
III. Els caps de divisió pertanyeran a l'escala superior del cos, en la categoria d'intendents generals.
  
Capítol 3
  
De la direcció
  
Article 24
  
El Cos de Policia Local de València dependrà de la superior autoritat de l'alcalde o, si és el cas, del regidor que aquell determinarà.
  
El cap immediat i operatiu del cos serà el funcionari de la màxima categoria existent en la plantilla de policia local. El nomenament s'efectuarà pel procediment de lliure designació, entre els caps de la mateixa categoria, d'acord amb els principis d'igualtat, de mèrit, de capacitat i de publicitat.
  
Article 25
  
La direcció ostenta la màxima responsabilitat del cos. Tindrà comandament immediat sobre totes les divisions, unitats i serveis en què s'organitzarà i exercirà les funcions que reglamentàriament o per decret de l'Alcaldia se li assignaran i, en tot cas, la direcció, coordinació i supervisió de les operacions que es portaran a terme, així com l'administració que assegure l'eficàcia del cos, per mitjà , entre altres, de les següents funcions:
  
1) Exigir a tots els membres de la plantilla de la policia local el compliment de les seues obligacions, sense perjudici de les atribucions que corresponguen a cada funcionari.
  
2) Designar els llocs que han d'integrar cada una de les divisions, unitats i serveis.
  
3) Dirigir i coordinar l'actuació i el funcionament de tots els serveis del cos, de manera que s'inspeccione sempre que es considere, les divisions, les unitats i les dependències.
  
4) Elaborar la memòria anual del cos.
  
5) Elevar a l'Alcaldia els informes i les propostes d'organització i de millora dels serveis del cos, a fi de facilitar les dades necessàries per a l'elaboració dels pressuposts i avaluar les necessitats dels recursos humans i materials per a formular les corresponents propostes.
  
6) Proposar a l'Alcaldia la iniciació de procediments disciplinaris als membres del cos quan l'actuació dels mateixos així ho requerirà, així com la concessió de distincions al personal del cos.
  
7) Fer les propostes necessàries a l'Alcaldia perquè la formació professional i permanent del personal del cos quede garantida.
  
8) Formar part de la Junta Local de Seguretat Ciutadana i de la Junta o Comissió Local de Protecció Civil, i la resta d'òrgans de representació de la policia local.
  
9) Presidir la Junta de Caps.
  
10) Acompanyar, en la seua qualitat de màxim representant de la policia local, la corporació en aquells actes públics on concórrega aquesta i siga requerit per a això.
  
11) Mantindre el grau necessari de comunicació amb les direccions dels altres cossos de seguretat i d'altres policies locals, i també amb la Prefectura Provincial de Trànsit, l'Institut Valencià de Seguretat Pública i els òrgans de protecció civil, amb vista a una eficaç col·laboració en matèria de seguretat i protecció ciutadana.
  
12) Representar el cos davant d'altres autoritats i organismes, sense perjudici la representació que corresponga a les autoritats superiors.
  
13) Mantindre les relacions pertinents amb els fiscals, jutges i tribunals en les funcions de policia judicial que corresponga al cos.
  
14) Preveure anualment les necessitats i preparar la planificació de despeses i inversions.
  
15) Acudir personalment, excepte delegació expressa en un altre cap, al lloc de qualsevol succés molt greu que ocórrega dins el terme municipal, de manera que dispose la prestació dels serveis, adopte les mesures necessàries i informe de manera immediata els seus superiors quan la magnitud del cas ho requerisca.
  
16) Garantir el compliment de les disposicions legals reglamentàries, de les resolucions de l'Alcaldia i dels acords de la corporació reguladors de la policia.
  
17) Emetre i difondre l'ordre del cos, amb la periodicitat necessària per al bon funcionament del servei.
  
18) Informar i mantindre relació amb els mitjans de comunicació social, dins l'àmbit de les seues competències.
  
19) Mantindre el nivell de formació adequat, quant als coneixements professionals del cos.
  
20) Les relacions directes amb l'alcalde, els regidors delegats i altres membres de la corporació.
  
21) Assumir en les actuacions més importants de conjunt, el lloc de major responsabilitat.
  
22) Possibilitar que els seus inferiors jeràrquics obren amb plena llibertat i iniciativa dins les seues respectives atribucions.
  
23) Proposar la destinació dels caps del cos atenent els requisits d'igualtat, de mèrit i de capacitat.
  
24) Proposar el director de l'acadèmia del cos atenent els requisits d'igualtat, de mèrit i de capacitat.
  
25) Totes les que li atribuïsca l'ordenament jurídic i que li corresponguen per raó del seu càrrec.
  
Article 26. Substitució de la Direcció
  
En els supòsits d'absència o malaltia prolongada del cap del cos, serà substituït per un funcionari de la seua mateixa categoria, designat per l'Alcaldia, i si no n'hi ha, per un altre de la immediata categoria inferior, d'acord, en tot cas, amb els principis d'igualtat, de mèrit i de capacitat. En els supòsits d'absències curtes i /o previstes, la designació es farà directament pel cap del cos, prèvia comunicació al regidor delegat de policia local.
  
Article 27. Ordre del Cos
  
I. És un instrument per mitjà del qual el cap del cos dirigix l'activitat dels seus membres. Esta norma administrativa interna podrà contindre mandats, informacions de l'ordenament jurídic, recordatoris sobre l'aplicació d'este, interpretacions jurisprudencials o d'altres organismes, i/o exègesi adequada a l'esperit i principis fonamentals de tals disposicions, així com instruccions de funcionament intern, vacants, destins, serveis, etc.
  
Conformement amb els principis de jerarquia normativa, els continguts de l'ordre del Cos no podran violar normes legals ni vulnerar preceptes de disposicions administratives de rang superior.
  
II. La seua periodicitat serà la necessària per al bon funcionament del servei i amb el títol únic d'Ordre del cos, amb indicació del número, la data i el dia de la setmana.
  
III. S'hi indicarà el moment de l'entrada en vigor. Quan es tracte de prestar determinats serveis, i sempre que les circumstàncies ho permeten, l'ordre del cos es publicarà, almenys amb 5 dies naturals d'antelació.
  
IV. Rebuda l'ordre del cos a les diverses unitats, s'hi posarà al tauler d'anuncis, i serà llegida pels caps de torn en iniciar el servei, amb independència que els seus caps puguen establir altres fórmules de difusió.
  
Capítol 4
  
Dels caps
  
Article 28
  
Els funcionaris amb comandament exerciran les funcions que els siguen pròpies a les diverses divisions, unitats i serveis del cos d'acord amb les seues categories i competències. Tot això sense perjudici de les funcions que específicament els encomanen en les diverses juntes de caps.
  
Article 29
  
En tot cas, els caps del cos exigiran a tots els seus subordinats el compliment de les obligacions que tinguen encomanades i hauran de posar immediatament en coneixement dels seus superiors o, si és procedent de la direcció, totes aquelles anomalies o novetats que s'observen en el servei a fi de corregir aquelles que foren de la seua competència.
  
Per raó de tot això inspeccionaran els serveis de la seua competència totes les vegades que troben convenient , sense limitar per això la iniciativa dels seus subordinats.
  
Article 30
  
Els caps del Cos sempre que per qualsevol mitjà i dins de les seues respectives competències, tinguen coneixement de la realització o de la intervenció en un servei per part d'algun subordinat, la qual comporte complexitat o dificultat tècnica, hauran de posar-se al capdavant de l'operació, dictaran les ordres o directrius necessàries per a portar a bon terme el servei, i assumiran la responsabilitat que per raó del seu càrrec els corresponga.
  
Article 31
  
Els funcionaris amb comandament en el cos tindran, dins de les seues respectives competències, atribucions pròpies per a resoldre les incidències que podran sorgir en el servei, i hauran d'informar al seu immediat superior si la importància de l'assumpte així ho requerirà.
  
Article 32
  
En cas d'absència temporal prevista del cap d'una divisió, unitat, etc., n'assumirà el comandament aquell qui serà designat dins de la seua categoria i, si no n'hi ha, de la immediatament inferior.
  
Si en el cas anterior l'absència és imprevista, assumirà automàticament les funcions del cap el més antic de la categoria inferior. En cas de tindre la mateixa antiguitat assumirà el comandament de la divisió, unitat, etc., el de més edat.
  
Article 33. Funcions
  
1. Dels intendents generals:
  
Dirigir i gestionar els serveis i resoldre els assumptes de la seua divisió que siguen de la seua competència.
  
Elevar al cap del cos els informes que estimen procedents d'aquells assumptes que siguen de la seua competència.
  
Gestionar les dependències al seu càrrec.
  
Dictar les instruccions i ordres que estimen convenients per al bon funcionament dels serveis.
  
Desenrotllar les funcions de planificació, organització, coordinació i control necessàries.
  
Col·laborar i assistir el cap del cos.
  
Rebre i informar les propostes de canvi de servei quan estiguen relacionades amb altres divisions.
  
Disposar els canvis de servei, dins de la seua divisió, i donar-ne compte al cap del cos, sempre que aquells no hagen estat assignats en l'ordre del cos.
  
Elevar anualment al cap del cos un informe sobre el funcionament i rendiment dels serveis assignats.
  
Reunir-se periòdicament amb els caps de la seua divisió.
  
Assumir el cap de setmana i els festius la responsabilitat global dels serveis.
  
Qualssevol altres que li assigne el cap del cos de conformitat amb la seua categoria.
  
2. Dels intendents principals:
  
Dirigir i gestionar els serveis i resoldre els assumptes de la seua unitat que siguen de la seua competència.
  
Elevar al cap de la seua divisió els informes que estime procedents d'aquells assumptes que siguen de la seua competència.
  
Reunir-se periòdicament amb els comandaments de la seua unitat.
  
Assumir les funcions de «cap de Servei», els dissabtes, els diumenges i els festius.
  
Assignar el personal de la seua unitat als diferents serveis.
  
Supervisar el treball assignat als intendents.
  
Autoritzar els canvis de servei, torn i permuta entre el personal de la seua unitat.
  
Qualssevol altres que li atribuïsquen els seus comandaments de conformitat amb la seua categoria.
  
Col·laborar i assistir el seu immediat superior.
  
3. Dels intendents:
  
Dirigir, coordinar i inspeccionar els serveis encomanats.
  
Vigilar i fiscalitzar les dependències i dotacions, i arreplegar i traslladar totes les novetats que sobre estes es produiran.
  
Supervisar la gestió administrativa i recursos de la unitat.
  
Col·laborar i assistir el seu immediat superior.
  
Vetlar perquè les instruccions particulars, les ordres de servei, les circulars generals, les normes d'actuació i uns altres assumptes, que afecten al servei quotidià, arriben a tots els agents.
  
Desenrotllar les funcions de planificació, organització, execució, coordinació i control dels serveis encomanats.
  
Assumir les funcions de cap de torn.
  
Gestió dels quadrants i serveis del personal del seu torn.
  
Impartir les instruccions sobre el servei i la seua distribució i donar lectura a les ordres del cos i la resta de normativa legal.
  
Supervisar el treball encomanat als inspectors.
  
Qualssevol altres que li atribuïsquen els seus comandaments de conformitat amb la seua categoria.
  
4. Dels inspectors:
  
Assumir les funcions operatives del grup.
  
Executar els serveis planificats i supervisar-los.
  
Col·laborar amb els caps en la planificació dels serveis i fiscalitzar-ne l'execució.
  
Coordinar l'aplicació pràctica entre els subordinats de les disposicions generals o específiques que emanen dels superiors.
  
Controlar el compliment de les obligacions assignades als subordinats, l'execució de les ordres i el resultat.
  
Supervisar i controlar els recursos materials i tindre atenció del manteniment d'estos.
  
Controlar la puntualitat i assistència al servei i reflectir les incidències del personal.
  
Transmetre les novetats a la superioritat.
  
Instruir i impulsar les activitats dels oficials de la seua unitat.
  
Comprovar que els agents en situació de baixa mèdica entreguen els justificants dins els terminis establits i portar el control directe dels qui es troben en la dita situació, a efectes de quadrant.
  
Realitzar aquelles altres funcions que li assignen els seus superiors de conformitat amb la seua categoria.
  
Col·laborar i assistir el seu immediat superior.
  
5. Dels oficials:
  
Assumir les funcions de cap de sector.
  
Exercir el comandament directe dels agents a les seues ordres i resoldre, dins de les seues atribucions, les incidències que es produïsquen.
  
Vigilar que cada un dels seus subordinats estiga proveït del material reglamentari i en l'estat adequat.
  
Proposar als inspectors les necessitats materials per a pràctica del servei del personal al seu càrrec.
  
Impulsar el servei dels agents al seu càrrec.
  
Controlar el compliment dels horaris de descans i la forma en què es practica per part dels agents al seu càrrec.
  
Elevar a l'inspector les novetats produïdes, informes realitzats, etc., i denúncies o sancions imposades durant la jornada laboral pel personal al seu càrrec.
  
Realitzar aquelles altres funcions que li siguen encomanades per la superioritat de conformitat amb la seua categoria.
  
Col·laborar i assistir al seu immediat superior.
  
Capítol 5
  
Consell de Policia Local
  
Article 34
  
1. El Consell de Policia Local es constituirà presidit per l'Alcaldia o persona en la qual delegue amb representació corporativa i format pel cap del cos i per policies locals pertanyents a les organitzacions sindicals més representatives amb presència en la corporació local.
  
2. Són funcions del Consell de Policia
  
a) La mediació i conciliació, si és procedent, en els conflictes interns.
  
b) Tindre coneixement dels procediments disciplinaris per faltes molt greus.
  
c) Conèixer sobre els informes en matèria de felicitacions.
  
d) Ser escoltats en els processos de determinació de les condicions de prestació del servei del personal del cos.
  
e) Conèixer de l'adscripció i adjudicació de llocs de segona activitat.
  
f) La resta de funcions que li atribuïsca la legislació vigent.
  
Capítol 6
  
Junta de Caps
  
Article 35
  
La Junta de Caps és l'òrgan consultiu de la direcció de policia local. Estarà composta pels membres del cos pertanyents a l'escala superior. Esta Junta es reunirà ordinàriament cada tres mesos, i de manera extraordinària quan ho requeriran circumstàncies especials, i podrà en este cas, constituir-se per petició expressa de la meitat més un dels seus membres o a instàncies de la Direcció del Cos.
  
Article 36
  
A la Junta de Caps, sense perjudici d'altres competències que se li atribuïsquen, li correspon assessorar a la Direcció del Cos i informar sobre la resolució d'assumptes de règim interior d'especial transcendència.
  
Article 37
  
Tots els membres de la Junta de Caps seran escoltats i s'estendran les actes corresponents.
  
Títol III
  
Uniformitat i equip
  
Capítol 1
  
Uniformitat
  
Article 38
  
La uniformitat i equip del Cos de la Policia Local de València serà l'establit en el Decret 153/1991, de 29 d'agost, del Consell de la Generalitat Valenciana, i l'Ordre de 18 de setembre de 1991, de la Conselleria d'Administració Pública que el desenvolupa; i l' Ordre de 23 de febrer de 1998, de la Conselleria de Presidència, que modifica l'anterior, així com posteriors normes que regulen esta matèria.
  
Article 39
  
La peça de cap haurà de dur-se permanentment, excepte a locals tancats o interior dels vehicles, excepte els que presten serveis de protecció als accessos i interior de dependències oficials, que hauran de portar-la sempre.
  
Article 40
  
Tots els caps vetlaran per la correcta uniformitat dels policies subordinats.
  
Article 41
  
La uniformitat de gala s'utilitzarà en les ocasions que determine l'alcalde o el cap del cos.
  
Article 42
  
1. El canvi d'uniformitat entre estacions climàtiques serà fixat per la Direcció del Cos tenint en consideració les circumstàncies de temperatura.
  
2. Eventualment, quan les circumstàncies climatològiques del moment ho aconsellaran, el cap del servei de major ocupació podrà autoritzar l'ajustament de la utilització de les peces a tals condicions.
  
3. En qualsevol cas, la patrulla utilitzarà el mateix tipus de vestuari.
  
Capítol 2
  
Equip personal
  
Article 43
  
1. L'Ajuntament de València haurà de proporcionar als membres del cos de policia local el vestuari i l'equip reglamentaris i adequats al lloc de treball que exerciran i amb la periodicitat adequada. Dotarà a cada funcionari policial dels elements que s'arrepleguen com a dotació reglamentària en el Decret 181/1998, de 3 de novembre, del Govern Valencià, sobre homogeneïtzació de mitjans tècnics, acreditació i registre de policies locals de la Comunitat Valenciana.
  
2. L'assignació de material d'un policia, sempre d'acord amb la unitat de destinació, serà:
  
Camises: 3 d'estiu i 3 d'hivern.
  
Corbates: 1.
  
Pantalons: 2 d'hivern i 2 d'estiu.
  
Falda-pantaló: 2 d'estiu i 2 d'hivern.
  
Bermudes: 3
  
Gorra Copy de color blanc : 2.
  
Calcetins: 6 parells d'estiu i 6 parells d'hivern.
  
Botes: 1 parell.
  
Sabates: 1 parell.
  
Camisetes: 3 d'estiu.
  
Jersei de coll cigne: 2.
  
3. L'uniforme ordinari serà renovat per causa de deteriorament, acreditat, o per caducitat, tenint en compte el supòsit que es produïsca abans. No obstant això, s'estableix el següent termini de caducitat i reposició de peces útils i equip reglamentari:
  
Fins a 6 mesos: calcetins d'estiu i hivern (d'ara en avant e/h), així com la munició per a l'arma reglamentària.
  
Fins a 12 mesos: gorra d'e/h.; camises d'e/h.; corbata, dotada de subjecció de seguretat mecànica o elàstica; pantalons d'e/h.; falda-pantaló, calcer de tall de tafilet flexible i sola de goma estriada, camiseta interior de coll de ?caixa?, camisola de GOE.; granota de treball, bermuda per al servei de platges.
  
Fins a 2 anys: jersei; caçadora; guants de pell negra; jersei GOE i motoristes, coll alt; guia de carrers; un joc de galons.-
  
Capítol 3
  
Vehicles
  
Article 44
  
Tot vehicle comptarà amb un llibre de registre en el qual s'anotaran totes les incidències que ocórreguen, com les següents:
  
- Conductors que l'utilitzen en cada moment.
  
- Quilòmetres en iniciar i en acabar el servei.
  
- Gasolina, oli, etc. subministrat.
  
- Qualsevol altra dada que s'ordene per a un control adequat.
  
Article 45
  
El cap del cos establirà els controls de vehicles o llibres de registre que trobe convenients, sense perjudici dels que puguen realitzar els caps de la unitat a la qual està assignat el vehicle.
  
Article 46
  
El manteniment del vehicle correspon al conductor que el tinga assignat en cada moment, el qual ha de vetlar sempre per la utilització adequada del dit vehicle.
  
Tots els turismes i furgonetes policials portaran com a mínim, la següent dotació:
  
1 extintor amb mànega, de 20 quilos.
  
1 manta ignífuga.
  
1 parell de guants de treball.
  
1 caixa de guants de làtex.
  
4 triangles de material reflector, plegables.
  
2 llanternes amb els seus corresponents cons color taronja i anella de subjecció.
  
1 cinta americana (eslinga) de 4 metres.
  
1 cinta per abalisar o fitar zones.
  
1 cinta mètrica de 20 metres.
  
1 joc de pinces d'arrancada.
  
1 embocadura de respiració (RCP)?.
  
Article 47
  
El conductor d'un vehicle del Cos de Policia Local de València, en iniciar i en acabar el servei, reomplirà les dades del llibre de registre i comprovarà els següents aspectes:
  
a) Estat del vehicle i de l'equip policial assignat.
  
b) Anomalies observades a la carrosseria, habitacle o accessoris.
  
c) Avaries mecàniques pròpies del vehicle
  
Article 48
  
La conducció de vehicles policials ha d'ajustar-se a la normativa disposada en la Llei de seguretat viària i disposicions que la desenrotllen.
  
Capítol 4
  
Transmissions
  
Article 49
  
Per a l'eficaç prestació dels seus serveis, la policia local de València haurà de comptar amb els adequats sistemes i xarxes de telecomunicacions i informàtica, internes i externes.
  
Article 50
  
Hi haurà una central d'operacions que haurà de posseir els registres pertinents dels seus sistemes, així com una documentació reglamentària que permeta tindre constància dels missatges transmesos o rebuts, i constituir un arxiu de tots els assumptes del mateix servei.
  
Article 51
  
1. Caldrà prestar especial atenció a l'ús i manteniment del material de transmissions, tenint en compte la gran transcendència que té en el desenvolupament del servei.
  
2. Al començament del servei tot el personal al qual s'assignarà aparell de ràdio, tant de vehicle com portàtil, haurà de comprovar-ne el funcionament i serà responsable fins a l'acabament del servei.
  
3. Quan es disposarà de canal de reserva, únicament s'utilitzarà per a aquells casos en què està disposat expressament o per necessitat absolutament justificada.
  
Article 52
  
Les comunicacions per ràdio s'efectuaran sempre en forma breu, clara, concisa i impersonal.
  
Article 53
  
La central d'operacions del cos haurà d'estar assabentada, de manera immediata, de qualsevol novetat important que es produïsca en els serveis, i al seu torn ho farà arribar, quan més prompte millor als caps que els afecte i al cap del cos.
  
Capítol V
  
Armes
  
Article 54
  
L'Alcaldia dotarà, en els serveis que així es disposarà, els membres del cos de policia local de l'arma curta reglamentària que, com a regla general, consistirà en una pistola de 9 mil·límetres parabel·lum o el revòlver calibre 38 especial amb canó de 4 polzades (Decret 181/98, de 3 de novembre, de la Generalitat Valenciana, art. 3 apartat 2), així mateix es procurarà que el personal que realitze idèntic servei estiga proveït del mateix tipus d'arma i calibre.
  
Article 55
  
Les convocatòries d'ingrés dins el cos de policia local comptaran amb els reconeixements mèdics i proves psicotècniques adequades per a garantir que el seu personal gaudix de l'aptitud suficient per a l'assignació d'una arma de foc.
  
Tot curs de formació per a ingrés, inclourà sessions teòriques i pràctiques per a la capacitació en l'ús de l'arma de foc, la qual haurà de mantindre's per mitjà de la pràctica periòdica en els programes que s'establiran.
  
En els supòsits de reingrés al servei després d'un període superior a dos anys, l'/la interessat/ada serà sotmès/esa a les proves pertinents demostratives de l'aptitud expressada en el present article. Si el període d'inactivitat és superior a un any i inferior a dos, bastarà amb una prova pràctica de tir i coneixement de l'arma que se li assigne.
  
Article 56
  
L'arma reglamentària, la guia de pertinença i la munició corresponent seran retirades definitivament al personal de la policia local i entregades en la Direcció del Cos en els supòsits següents:
  
a) Al moment de passar a la situació de segona activitat per edat, llevat que a sol·licitud de l'/la interessat/ada i després de la realització de reconeixements mèdics i proves tècniques prèvies, supere uns nivells mínims de l'aptitud esmentats en l'article anterior.
  
b) Per jubilació, excedència o situació de serveis especials, i qualsevol altra situació que supose el cessament en la prestació del servei en l'Ajuntament de València.
  
c) Per malaltia o disminució psicofísica que incapacite per a la tinença de l'arma de foc.
  
d) En cas de sanció ferma de separació definitiva del cos.
  
e) Per la comissió d'infraccions en què la legislació aplicable preveurà la retirada de l'arma.
  
f) Per mort del titular, en el qual cas, el cap de servei s'ocuparà d'obtindre l'arma, guia de pertinença i munició corresponent, per a l'oportuna tramitació.
  
Article 57
  
L'arma reglamentària, la guia de pertinença i la munició corresponent seran retirades amb caràcter temporal en els casos següents:
  
a) Per resolució de l'autoritat judicial en assumpte penal relacionat amb l'arma de foc.
  
b) Durant el compliment de sanció ferma, penal o administrativa de suspensió d'ocupació.
  
I podran ser retirades amb caràcter temporal en els següents supòsits:
  
a) Per impediments físics sobrevinguts.
  
b) Com a mesura cautelar en assumpte disciplinari relacionat amb l'ús de l'arma mentre se substància la investigació i/o l'expedient.
  
c) Per pèrdua, sostracció o destrucció de la guia de pertinença, caducitat o pèrdua del carnet d'identitat professional, fins que se li assigne nova guia o carnet professional.
  
d) Per incompliment de l'obligació de revista de l'arma dins el termini fixat, fins que la situació quede legalitzada.
  
f) Per qualsevol altra condició o circumstància que, a criteri de la Direcció del Cos, n'aconselle la retirada.
  
En cas d'urgència, i degudament motivat, el cap d'unitat podrà disposar la retirada de l'arma, i informarà quan més prompte millor el cap del cos, el qual revocarà o confirmarà la dita retirada.
  
La Direcció del Cos determinarà els tràmits, requisits i obligacions a complir per a l'efectivitat d'esta retirada.
  
Article 58
  
La retirada de l'arma reglamentària, ja siga amb caràcter temporal o definitiu, comporta que l'interessat no puga utilitzar qualsevol altra arma de foc en la prestació del servei, ni realitzar les pràctiques de tir periòdiques.
  
Article 59
  
Els membres del cos de policia local estan obligats a portar l'arma i la munició reglamentària entregada per la corporació, dins de les fundes o cartutxeres que es determinen, durant la prestació del servei.
  
Independentment de les disposicions establides en el paràgraf anterior, es podrà eximir d'esta obligació en les següents situacions:
  
a) Serveis burocràtics o serveis prestats a l'interior de dependències policials i judicials sense tindre assignades missions de vigilància o d'atenció al ciutadà.
  
b) En l'exercici de les funcions d'ensenyament com a monitor d'educació viària i en parcs infantils de trànsit.
  
c) En els actes protocol·laris que es determinen.
  
d) En circumstàncies especials que, a criteri de la Direcció del Cos, es considere innecessari portar l'arma.
  
Article 60
  
La Direcció del Cos obrirà un expedient individual de cada arma reglamentària assignada al personal. En aquest expedient es consignaran totes les dades i vicissituds de l'arma, de la guia i de la munició que foren entregades.
  
Article 61
  
Qualsevol anomalia o defecte en el funcionament de l'arma, serà comunicada al cap del servei corresponent, i l'/la interessat/ada s'abstindrà de manipular o gestionar particularment la reparació d'estes deficiències.
  
Igualment es prohibeix alterar les característiques de les armes o modificar, manipular o recarregar la munició que se'ls haja dotat.
  
Article 62
  
La guia de pertinença sempre acompanyarà l'arma, tant en la tinença, com a reparació, depòsit o transport.
  
Article 63
  
La manipulació de l'arma de foc es farà sempre adoptant les adequades mesures de seguretat.
  
Article 64
  
Excepte autorització expressa de la direcció, en finalitzar el servei el personal deixarà l'arma a l'armer que tinga assignat.
  
Article 65
  
En cas de pèrdua, sostracció o destrucció de l'arma, la munició, guia de pertinença o carnet professional, l'/la interessat/ada formularà denúncia i ho comunicarà immediatament a la Direcció del Cos, que adoptarà les mesures procedents.
  
En estos supòsits, el cap del cos donarà trasllat de la informació necessària al Servei d'Intervenció d'Armes del Cos de Seguretat de l'Estat competent.
  
Article 66
  
La policia local comptarà amb un depòsit d'armes proveïdes de les mesures de seguretat adequades. Tindrà inventariades totes les armes i munició depositades, i es formalitzarà documentalment les entregues i retirades que s'efectuen.
  
Article 67
  
En tots els casos en què un membre de la policia local haja fet ús de l'arma del foc, haurà d'informar per escrit del fet. Cas d'haver-se instruït atestat policial se n'hi afegirà una còpia.
  
Capítol 6
  
Disposicions comunes
  
Article 68
  
L'Ajuntament de València dotarà la policia local de les instal·lacions i material apropiat possible per al desenvolupament de les seues funcions.
  
Article 69
  
En general, tots els membres del cos hauran de tindre especial atenció amb la totalitat d'instal·lacions i material, i d'aquell que usen.
  
Quan detectaran alguna anomalia en el material, danys a les instal·lacions o el funcionament incorrecte d'estes, informaran immediatament els superiors jeràrquics.
  
Article 70
  
En els casos de pèrdua, sostracció o deteriorament prematur d'alguna peça del vestuari o equip, o en general dels béns municipals a càrrec d'un membre del cos, s'informarà immediatament pel conducte reglamentari a la Direcció del Cos, la qual podrà ordenar la pràctica d'una informació per a l'esclariment del fet i, amb el resultat, es donarà compte immediat pel conducte reglamentari a la Direcció del Cos a fi d'obertura d'expedient que determine la responsabilitat que procedisca; i tot això sense perjudici de reposar immediatament l'objecte pel servei corresponent, per a garantir la continuïtat del servei en les degudes condicions.
  
Títol IV
  
Selecció, formació, promoció i acadèmia
  
Capítol 1
  
Selecció, formació i promoció
  
Article 71
  
Les proves que convoque l'Ajuntament de València per a la selecció de membres de les diverses escales i categories, es regiran per les bases de la convocatòria que aprove el ple de la corporació, les quals hauran d'adaptar-se a la normativa establida respecte d'això per la Generalitat Valenciana.
  
Article 72
  
La formació professional i perfeccionament dels membres de la policia local serà gestionada per l'acadèmia del cos i a càrrec d'esta i de l'IVASP, que assumirà entre altres finalitats, la prestació dels ensenyaments relatius als nivells d'estudis corresponents a les escales que integren orgànicament el cos, d'acord amb la normativa que regisca a l'efecte i allò que s'ha establit en aquest reglament.
  
A estos efectes, l'Acadèmia de la Policia Local de València impulsarà la concertació amb l'IVASP per a la realització de cursos d'ingrés, promoció, actualització i especialització quan acomplisquen les condicions, que es determinen reglamentàriament, sempre a sol·licitud de l'Ajuntament de València i amb l'informe previ de la Comissió de Coordinació dels Policies Locals, tal com s'estableix en l'article 14 C (Llei 6/1999, de 19 d'abril).
  
Article 73
  
Els cursos o seminaris, qualsevol que en siga la temàtica, s'impartiran generalment dins la jornada laboral policial als agents per als qual l'assistència serà obligatòria, i fora d'aquella per als restants.
  
Article 74
  
Els cursos realitzats d'acord amb els articles anteriors, seran considerats com a mèrits valorables, en la manera determinada per la Generalitat Valenciana, en les fases de concurs dels processos de selecció i provisió de llocs de treball.
  
Article 75
  
Els diplomes, certificats i acreditacions corresponents als diferents cursos hauran de ser expedits pel centre de formació on s'impartisquen.
  
Així mateix, els certificats i qualsevol classe d'acreditació relativa a la realització o superació de cursos de formació hauran d'integrar la corresponent referència a l'homologació de l'IVASP, quan s'hauran realitzat en un centre distint d'aquell; cas de no constar la dita homologació, els cursos de què es tracte podran ser valorats com a mèrits en la fase de concurs.
  
Tots els diplomes, certificats i acreditacions hauran d'expressar la duració del curs de què es tracte en hores lectives, així com, segons els casos, l'assistència o l'aprofitament obtingut per l'alumne.
  
Article 76
  
Independentment, seran considerats mèrits valorables en els concursos de provisió de llocs de treball, amb la puntuació que s'establirà, els que es contemplen en les bases de cada convocatòria.
  
Capítol 2
  
Acadèmia del cos
  
Article 77
  
L'acadèmia del cos es constitueix, orgànicament, com una unitat del Cos de Policia Local de València, dependent directament del cap del cos. Té com a finalitat impartir ensenyaments propis del cos als seus membres o aspirants així com el perfeccionament i l'especialització, per mitjà de la realització de cursos, seminaris, conferències, estudis, projectes o qualsevol altra activitat formativa.
  
Article 78
  
Al capdavant de l'acadèmia hi haurà un director, pertanyent a l'escala superior del cos, que executarà els plans d'estudi que li siguen tramesos des de la direcció i en serà responsable del compliment, establirà els controls pertinents de professorat i alumnat, i contactarà amb els professors que hauran estat nomenats per a establir els calendaris i horaris de les classes. Així mateix caldrà elaborar una memòria anual.
  
L'acadèmia estarà dotada dels recursos humans i materials necessaris per al compliment dels seues finalitats.
  
Article 79
  
L'acadèmia impartirà els següents cursos o seminaris:
  
a) Els que es deriven com a obligatoris per a l'accés o promoció interna.
  
b) Per a adquirir coneixements tècnics en determinades especialitats professionals.
  
c) Per a mantindre o actualitzar els coneixements generals de la policia local.
  
d) Aquells que es deriven del desenvolupament de pactes o convenis firmats per l'Ajuntament per al seu personal o amb altres persones, entitats públiques o privades.
  
Article 80. Expedient acadèmic
  
1. A l'acadèmia hi haurà un expedient acadèmic de cada alumne en el qual constaran les dades personals, assistència a cursos, grau d'aprofitament, faltes acadèmiques etc.
  
2. De la mateixa manera hi haurà un fitxer de professorat en el qual juntament amb les dades personals de cada professor constaran les matèries i hores de classe impartides així com les incidències que procedisquen.
  
3. També hi haurà expedient d'aquelles persones que hagueren assistit a cursos o qualsevol altre tipus d'activitat docent a l'Acadèmia.
  
Article 81
  
Els resultats obtinguts pels agents de la policia local en els cursos de l'acadèmia figuraran en l'expedient personal i tindran repercussió en els seus ascensos i destinacions professionals, quan així figure disposat en les respectives convocatòries.
  
Article 82
  
Sense perjudici del règim general disciplinari aplicable als membres de la policia local, mentre estos estiguen a l'acadèmia com a alumnes, quedaran subjectes a les obligacions que es deriven de la realització dels cursos establits.
  
Article 83
  
L'Acadèmia promourà la realització de conferències, taules de debat, etc., que tinguen interès per a millorar els coneixements professionals.
  
S'expedirà certificat d'assistència als efectes de poder constar en els expedients acadèmic i personal i poder ser tingut en compte en futures valoracions, si és procedent.
  
Article 84
  
1. Les faltes acadèmiques que el director de l'acadèmia puga detectar en el professorat, les posarà en coneixement de la Direcció del Cos amb el seu informe, als efectes que estime procedents.
  
2. Aquestes faltes o les que s'observaran en els alumnes seran trameses pel director al cap del cos amb l'informe i els antecedents existents.
  
3. El règim disciplinari aplicable als alumnes de l'acadèmia (de nou ingrés), serà el mateix que l'establit per als alumnes que en anàlogues condicions i circumstàncies cursen els seus estudis a l'Institut Valencià de Seguretat Pública. Els altres alumnes estaran subjectes al règim disciplinari ordinari.
  
Article 85
  
Es constituirà la Comissió Assessora d'Ensenyament, que estarà formada, almenys, per les següents persones:
  
President: regidor delegat de policia local.
  
Vicepresident I: el cap del cos.
  
Vicepresident II: el director de l'acadèmia.
  
Vocals: tots els components de l'escala superior del cos i un membre efectiu del cos, per cada un dels sindicats amb representació en la junta de personal de l'Ajuntament.
  
Secretari: l'intendent principal amb menor antiguitat entre els vocals.
  
Article 86
  
La funció consistirà a exposar les necessitats d'ensenyament, respecte als serveis propis policials, i fer propostes per a la confecció dels programes d'estudis, convocatòries, selecció del professorat, selecció de l'alumnat, etc., així com sobre el funcionament dels programes i ensenyament que s'hi estiguen desenrotllant, així com participar en l'organització i funcionament de l'acadèmia de policia local.
  
La Comissió Assessora d'Ensenyament es reunirà, ordinàriament, una vegada per trimestre, i es podrà reunir amb caràcter extraordinari quan el president ho considerarà oportú.
  
Títol V
  
Normes de funcionament intern
  
Capítol 1
  
Aspectes generals
  
Article 87
  
La policia local tindrà un arxiu actualitzat en el qual figurarà l'expedient personal de cada un dels integrants del cos.
  
El fitxer establit serà autoritzat per l'Agència de Protecció de Dades.
  
L'expedient personal, que constituirà document únic, constarà de les següents dades que, si és procedent, seran obligatòriament facilitades pels components del cos:
  
a) Personals:
  
- Nom i cognoms.
  
- Número del DNI i fotocòpia.
  
- Data i lloc de naixement.
  
- Adreça actualitzada i telèfon de contacte.
  
- Fotografia en color actualitzada.
  
b) Professionals:
  
- Número policial.
  
- Data d'ingrés, ascensos i puntuacions.
  
- Anotacions anuals sobre els cursos professionals realitzats.
  
- Premis i recompenses.
  
- Sancions disciplinàries, amb indicació de les faltes que les van motivar.
  
- Els acords de cancel·lació d'anotacions per sancions disciplinàries en els casos legalment previstos.
  
- Permisos de conducció de vehicles i data de caducitat.
  
- Destinacions.
  
- Baixes per accident o malaltia.
  
- Vacances, excedències i permisos especials.
  
- Talles actualitzades de peces de vestuari.
  
- Armes reglamentàries i unes altres que posseirà (tant de propietat particular com del cos), així com marca, model, calibre i número de fabricació.
  
- Situacions especials per al servei.
  
Els membres del cos de policia local estan obligats a comunicar a la direcció els canvis de domicili, residència i telèfon de contacte, per a la seua possible i urgent localització.
  
S'adoptaran les mesures necessàries per a garantir la confidencialitat de totes les dades i documents que estiguen en l'expedient personal.
  
Article 88
  
La disciplina és la base fonamental de tota institució jerarquitzada, els membres del cos de policia local obeiran i executaran les ordres que rebran dels superiors sempre que no contradiguen manifestament la Constitució o la legalitat vigent, amb la possibilitat de consultar els dubtes que sorgits respecte d'això. En el supòsit de tal contradicció hauran de donar compte immediatament el superior jeràrquic de qui va donar l'ordre.
  
Igualment serà obligatori comparèixer al Servei Mèdic Municipal, i al Servei Jurídic Municipal o secció administrativa corresponent, quan seran degudament citats pels titulars.
  
Article 89
  
Sense perjudici de cursar el comunicat corresponent sobre les novetats que es produiran en el servei, en presentar-se un cap jeràrquic en qualsevol desenvolupament d'aquest, la persona de major rang jeràrquic present li donarà la novetat després de la salutació.
  
Article 90
  
Les informacions als mitjans de comunicació de les actuacions i temes relacionats amb la seguretat interna, organització i imatge de la policia local es canalitzaran a través del cap del cos i regidor delegat, i s'abstindrà de donar-les qualsevol altre membre del cos, excepte autorització expressa dels anteriors.
  
Article 91
  
Els caps dels diferents torns vetlaran perquè el personal subordinat complisca de forma exacta les hores i que, en cas de ser necessari, la redacció de comunicacions o altres documents no s'allarguen més del que siga estrictament necessari.
  
Article 92
  
La jubilació forçosa dels funcionaris de la policia local es produirà al moment de fer els seixanta-cinc anys o a l'edat que legalment o reglamentàriament es puga determinar en el futur.
  
Capítol 2
  
Segona activitat
  
Article 93. Motius
  
Quan un membre del cos de policia local tinga disminuïda la capacitat per al compliment del servei ordinari, ja siga per malaltia ja siga per raó d'edat, passarà a la situació de segona activitat conforme a la legislació vigent i als següents criteris:
  
1. Per raó d'edat, sempre que s'haja estat en la situació d'actiu i prestant serveis, com a mínim, els cinc anys immediatament anteriors a la petició, en complir-se les següents:
  
Escala superior: 60 anys.
  
Escala tècnica: 58 anys.
  
Escala bàsica: 55 anys.
  
2. Per malaltia, en tot moment, quan les condicions físiques o psíquiques del funcionari així ho aconsellen i no siga susceptible de ser declarat en situació d'invalidesa permanent absoluta, els membres del Cos de Policia Local de València passaran a ocupar destinacions qualificades de «segona activitat», amb el fi de garantir la plena aptitud psicofísica de la persona, així com l'eficàcia en el servei.
  
Article 94. Valoració
  
El passe a la segona activitat motivat per l'aptitud física o psíquica del funcionari, podrà instar-se per la corporació o sol·licitar-se pel mateix interessat, i haurà de dictaminar-se per un tribunal mèdic, compost per tres especialistes, designats per l'/la interessat/ada, l'Ajuntament de València i la Conselleria de Sanitat, respectivament.
  
El dictamen mèdic que s'elabore garantirà el secret necessari i conclourà amb la declaració d' «apte» o «no apte».
  
El tribunal mèdic podrà disposar, així mateix, el reingrés de l'/la interessat/ada a l'activitat ordinària, una vegada es produirà la total recuperació. La revisió podrà ser sol·licitada per l'/la interessat/ada o per l'Alcaldia amb l'informe, en tot cas, de la Direcció del Cos.
  
Article 95. Prestació
  
1. La segona activitat es desenrotllarà en el mateix cos de policia, per mitjà de l'acompliment d'altres funcions d'acord amb la categoria que tinga.
  
2. Quan no hi haurà llocs de segona activitat al cos, o per les condicions d'incapacitat de l'/la interessat/ada, la dita activitat podrà realitzar-se en uns altres llocs de treball de la mateixa corporació d'igual o semblant categoria i nivell al de procedència.
  
3. En els supòsits en què la situació organitzativa o de la plantilla no permeta ocupar llocs de segona activitat, l'/la interessat/ada estarà en situació de servei actiu en expectativa de destinació fins a l'adscripció a un nou lloc de treball, i percebrà la totalitat de les retribucions que li correspondran en la situació de segona activitat.
  
Article 96. Retribucions
  
El passe a la situació de segona activitat no suposarà variació de les retribucions bàsiques. Respecte de les complementàries, es percebran en la totalitat les corresponents a la plaça de funcionari de policia local de la qual procedirà quan s'ocuparà un lloc de segona activitat amb destinació, i caldrà assegurar les disposicions establides en l'article 44 de la Llei 6/1999 quan ho serà sense destinació.
  
Capítol 2
  
Dels drets
  
Article 97
  
Els drets dels membres del Cos de Policia Local de València, estan recollits en la Llei Orgànica de Forces i Cossos de Seguretat, en la norma marc, així com els establits amb caràcter general per als funcionaris de l'administració Local, amb les particularitats contemplades en el present reglament i, en especial, els següents:
  
1) A una remuneració justa i adequada, que contemple el nivell de formació, règim d'incompatibilitats, dedicació i risc que comporta la missió que tinga, així com l'especificitat dels seus horaris de treball i peculiar estructura.
  
2) A una adequada formació i perfeccionament per a la materialització dels quals es garanteix, en còmput anual, 40 hores dins de la jornada laboral.
  
3) A l'adequada promoció professional, d'acord amb els principis d'objectivitat, igualtat d'oportunitats, mèrit i capacitat.
  
4) A una jornada de treball adaptada a les peculiaritats de la funció policial, per a la qual cosa es procurarà respectar amb equitat, la meitat dels descansos de cap de setmana i festius. Així mateix, es facilitarà el coneixement de la jornada de treball, torns i festius per mitjà de quadrants confeccionats amb un trimestre d'antelació a l'aplicació, sense perjudici de les modificacions urgents que requeriran les circumstàncies del servei.
  
5) A unes adequades prestacions de la seguretat social, d'acord amb la legislació especifica, per a la qual cosa es procurarà l'equiparació a aquella dels diferents sistemes de protecció.
  
6) A obtindre informació i participar en les qüestions de personal a través dels seus representants sindicals.
  
7) A les recompenses i premis que s'establiran reglamentàriament, els quals hauran de constar en els expedients personals.
  
8) Dret a assistència i defensa lletrada, quan serà exigida responsabilitat amb motiu d'actes derivats de l'acompliment de les funcions que tenen encomanades. L'Ajuntament subscriurà les oportunes pòlisses que asseguren els següents supòsits:
  
a) Defensa especialitzada davant dels jutjats i tribunals.
  
b) Prestació de les fiances que foren assenyalades.
  
c) Abonament de les costes processals i indemnitzacions per responsabilitat civil que procedisquen, en els termes establits en la legislació vigent.
  
d) Retirada del permís de conduir.
  
No obstant tot això, en el supòsit que concórrega culpa o negligència per part de l'agent, la corporació podrà repercutir contra ell la part de responsabilitat que haja satisfet, així com les despeses que s'hagen produït.
  
En les compareixences davant l'autoritat judicial per raó d'actes de servei, els membres de la policia local hauran de ser assistits per un lletrat dels serveis municipals o al servei de l'Ajuntament, en aquells casos en què ho decidisca la mateixa corporació o ho sol·liciten els policies objecte de la compareixença.
  
9) A no ser discriminat per l'afiliació a partits polítics, sindicats i associacions professionals o d'una altra mena.
  
10) Al vestuari i l'equip adequat al lloc de treball que exercisquen, que haurà de ser proporcionat per l'Ajuntament.
  
11) A la informació i participació en temes professionals, amb les limitacions que l'acció policial requereix i la seguretat i reserva que el servei impose.
  
12) A prestar el servei en les condicions de seguretat i higiene en el treball adequades.
  
13) A la representació i negociació col·lectiva, que s'exercirà de conformitat amb les disposicions establides en la legislació vigent.
  
14) Que els siga facilitada la renovació dels permisos de conduir exigits per la professió.
  
15) A la prestació del servei en condicions dignes.
  
Capítol 4
  
De les obligacions
  
Article 98. Obligacions
  
A més de les corresponents a la condició de funcionaris al servei de l'administració Local, els membres del Cos de Policia Local de València tindran les obligacions derivades dels principis bàsics d'actuació continguda en la Llei orgànica de forces i cossos de seguretat i, en particular les següents:
  
1) Jurar o prometre la Constitució i l'Estatut d'Autonomia de la Comunitat Valenciana.
  
2) Vetlar pel compliment de la Constitució, de l'Estatut d'Autonomia i de l'ordenament jurídic.
  
3) Actuar en el compliment de les seues funcions amb absoluta neutralitat i imparcialitat, i en conseqüència sense discriminació per raó de raça, sexe, religió, opinió o qualsevol altra condició o circumstància personal o social.
  
4) Actuar amb integritat i dignitat inherents a l'exercici de la funció que tinga, i abstindre's de tot acte de corrupció i oposar-s'hi decididament.
  
5) Impedir i no exercitar cap tipus de pràctica abusiva, comporte o no violència física o moral.
  
6) Guardar el degut secret en els assumptes del servei que li siguen encomanats, així com la identitat dels denunciants.
  
7) Obeir i executar les ordres que reben dels superiors jeràrquics o que figuren als taulers d'anuncis o es publiquen en les ordres de servei, sempre que no constituïsquen un il·lícit penal o siguen contràries a l'ordenament jurídic, alhora que hauran de donar part al superior jeràrquic de qui emane l'ordre, en cas de dubte.
  
8) Portar a terme les funcions amb total dedicació, i intervindre sempre, en qualsevol temps i lloc, estiga o no de servei, en defensa de la legalitat i de la seguretat ciutadana.
  
9) Presentar-se, en tot moment, en perfecte estat d'uniformitat i neteja personal, sense portar cap objecte o element que redunde, de qualsevol manera, en perjudici o menyscabament de la dignitat professional o la imatge pública de la policia.
  
10) Conservar adequadament tant el vestuari com els equips que li siguen entregats o encomanats per a l'ús o custòdia, i no utilitzar, en cap cas, l'uniforme fora de l'execució dels serveis encomanats.
  
11) Presentar-se amb puntualitat i complir íntegrament la jornada de treball, sense que puga abandonar el servei fins a ser rellevat.
  
12) Observar en tot moment una conducta de màxim decòrum i probitat, ajustada a la dignitat de la professió, i tractar amb especial educació el ciutadà.
  
13) Intervindre per evitar qualsevol tipus de delicte o falta.
  
14) Prestar suport als companys i als altres membres de les forces i cossos de seguretat, quan siguen requerits o siga necessària la seua intervenció.
  
15) Informar dels seus drets els detinguts, i comunicar-los amb la suficient claredat, els motius de la detenció.
  
16) Assumir, per part del funcionari de major categoria la iniciativa, la responsabilitat i la direcció en la realització dels serveis. En cas d'igualtat de categoria prevaldrà l'antiguitat, excepte si l'autoritat o cap competent efectua designació expressa.
  
17) Utilitzar l'arma en els casos i en la forma prevista en les lleis, i tindre sempre presents els principis de congruència, oportunitat i proporcionalitat en la utilització dels mitjans a l'abast.
  
18) Efectuar les sol·licituds o reclamacions a través de les vies reglamentàries.
  
19) Incorporar-se al servei i abstindre's durant la seua prestació d'ingerir begudes alcohòliques, al límit que s'indica a continuació, consumir drogues tòxiques, estupefaents o substàncies psicotròpiques. Als anteriors efectes, quan es donen signes que evidencien l'incompliment de l'anterior obligació, estaran obligats a sotmetre's, amb les garanties establides en la legislació sobre seguretat viària, a les oportunes proves per a la detecció de les dites substàncies, i no podran en cap cas, sobrepassar la taxa d'alcohol establida per a vehicles de servei d'urgència. La negativa a sotmetre's a les dites proves serà considerada com a falta greu.
  
20) Mantindre en el servei una actitud de vigilància activa, prestar atenció a totes les incidències que observen, especialment les que afecten els serveis públics i conservació de béns municipals, a fi de solucionar-les per si mateixos, i evitar l'agreujament o, si és el cas, fer-ne coneixedor a qui corresponga.
  
21) Informar els seus superiors, pel conducte establit, de qualsevol incidència en el servei.
  
22) Reflectir fidelment els fets i aportar totes les dades objectives que siguen necessàries per a la deguda comprensió d'estos, sempre que haja de realitzar-se per escrit el supòsit contemplat en l'apartat anterior.
  
23) Saludar les autoritats locals, autonòmiques i estatals i caps de la policia local, i els símbols i himnes en actes oficials, així com qualsevol ciutadà al qual es dirigisquen, sempre que no tinguen assignades altres funcions que ho impedisquen.
  
La salutació es realitzarà portant la mà dreta estesa, amb els dits junts i el palmell cap avall, fins al botó de la gorra o peça de cap.
  
24) Assistir, dins la jornada laboral, als cursos de formació i reciclatge que acorde la corporació.
  
Capítol 5
  
Destinacions i mobilitat interna
  
Article 99
  
A efectes de provisió de destinacions, en el catàleg de llocs de treball s'especificarà el caràcter de cada un ells quant a la seua provisió.
  
Article 100
  
Les destinacions es publicaran per mitjà de l'ordre general del cos, amb indicació del nombre de vacants, termini de petició i els requisits mínims exigibles als aspirants, així com les proves selectives que, si és el cas, serà necessari realitzar. Si les vacants no es cobreixen, seran publicades, per segona vegada, en una ordre general.
  
Article 101
  
La Direcció del Cos podrà disposar el trasllat forçós de destinació, per mitjà de resolució motivada i amb audiència prèvia a l'interessat, sempre que els llocs de treball siguen idèntics quant a la retribució, en els casos següents:
  
a) Després de produir-se una vacant i no haver estat coberta voluntàriament, sempre que l'afectat acomplisca els requisits exigits per al lloc.
  
b) Quan el funcionari patisca alguna deficiència física i/o psíquica que dificulte el normal desenvolupament de les funcions en la destinació que ocupa.
  
c) Per necessitats del servei.
  
Article 102
  
Quan dos membres del cos de policia local reuniran els mateixos requisits professionals per a l'acompliment de l'activitat professional, sempre que siguen idèntics quant a la retribució, podran permutar les seues destinacions, i seran autoritzats, amb informe previ favorable dels seus caps d'unitat, per la Direcció del Cos.
  
Article 103
  
Les destinacions obtingudes d'una manera voluntària comporten un període de permanència de dos anys com a mínim, durant els quals no es podrà sol·licitar una altra destinació.
  
Si el canvi de destinació ha estat amb caràcter forçós, serà com a màxim, fins al següent concurs de trasllats.
  
En cap cas l'adjudicació de destinació, qualsevol que en siga el sistema seguit per a la cobertura, pot suposar un dret de no-mobilitat en aquesta.
  
Article 104
  
Els membres del cos que perden la destinació per amortització i trasllats forçosos, tindran preferència sobre els altres per a elegir entre les destinacions generals vacants, sempre que acomplisquen els requisits necessaris per a l'accés a estes.
  
Per una vegada en estos casos, aquest personal quedarà dispensat, també, dels terminis de mínima permanència abans establits, circumstància que hauran de fer constar, així com la preferència, en les sol·licituds que plantegen.
  
Títol VI
  
Règim disciplinari i recompenses
  
Capítol 1
  
Disposicions generals
  
Article 105
  
El règim disciplinari dels funcionaris del cos de policia local es regirà per les disposicions establides en la Llei orgànica de forces i cossos de seguretat, en la Norma marc, en la normativa general, estatal o autonòmica que li siga aplicable als funcionaris de la policia local, així com per allò que s'ha establit en el present reglament.
  
Article 106
  
El règim disciplinari estarà basat, entre altres, en els principis d'informació de l'acusació i audiència a l'interessat.
  
Article 107
  
El règim disciplinari dels policies locals s'entén sense perjudici de la responsabilitat civil o penal en què podran incórrer aquells, que es farà efectiva en els termes establits en l'article 52.1 de la Llei orgànica de forces i cossos de seguretat.
  
Article 108
  
Els funcionaris de la policia local en pràctiques estaran sotmesos a les normes de règim disciplinari del centre de formació policial al qual estiguen adscrits.
  
Capítol 2
  
Faltes disciplinàries
  
Secció primera
  
Faltes
  
Article 109
  
Les faltes disciplinàries en què poden incórrer els membres de la policia local poden ser: molt greus, greus i lleus.
  
Article 110
  
Són faltes molt greus:
  
a) L'incompliment del deure de fidelitat a la Constitució Espanyola, en l'exercici de les funcions.
  
b) Qualsevol conducta constitutiva de delicte dolós.
  
c) L'abús de les atribucions i la pràctica de tractes inhumans, degradants, discriminatoris i vexatoris a les persones que es troben custodiades per ells.
  
d) La negativa, individual o col·lectiva, a obeir les autoritats o caps de qui depenen, així com la desobediència a les legítimes ordres i instruccions donades per aquells.
  
e) La no prestació d'auxili amb urgència, en aquells fets o circumstàncies greus que siga obligada la seua actuació.
  
f) L'abandonament injustificat del servei.
  
g) La violació del secret professional i la falta del degut sigil respecte als assumptes que coneguen per raó del seu càrrec, que perjudique el desenvolupament de la labor policial o a qualsevol persona.
  
h) L'exercici d'activitats públiques o privades incompatibles amb l'exercici de les seues funcions.
  
i) La participació en vagues o accions substitutòries d'estes o en actuacions concertades amb el fi d'alterar el normal funcionament dels serveis.
  
j) Haver estat sancionat per la comissió de tres o més faltes greus en el període d'un any.
  
k) La falta de col·laboració manifesta amb els altres membres de les forces i cossos de seguretat
  
l) Embriagar-se o consumir drogues tòxiques, estupefaents o substàncies psicotròpiques durant el servei o habitualment.
  
m) L'entrebancament a l'exercici de les llibertats públiques i drets sindicals.
  
n) Qualsevol altra conducta no enumerada en els apartats anteriors i tipificada com a falta molt greu en la legislació general de funcionaris que li siga d'aplicació.
  
Article 111
  
Són faltes greus:
  
a) La greu desconsideració amb els superiors, companys, subordinats o ciutadans.
  
b) L'omissió de l'obligació de donar compte a la superioritat de tot assumpte d'importància que requerisca el seu coneixement o decisió urgent.
  
c) La negativa a realitzar serveis en els casos en què ho ordenen expressament els superiors jeràrquics o responsables del servei, per imposar-ho necessitats d'urgent i inajornable compliment, sempre que posteriorment s'hagueren executat, excepte que les ordres siguen manifestament il·legals.
  
d) El desistiment de funcions o la infracció de deures o obligacions inherents al càrrec o funció, o els derivats de necessitats d'urgent i inajornable compliment, quan es produïsquen de forma manifesta.
  
e) No mantindre la deguda disciplina o tolerar l'abús o extralimitació de facultats en el personal subordinat per part del cap o superior.
  
f) La tercera falta injustificada d'assistència al servei en un període de tres mesos, quan les dos anteriors hagueren estat objecte de sanció per falta lleu.
  
g) No prestar servei al·legant una suposada malaltia o simulant una altra de major gravetat.
  
h) La falta de rendiment que afecte al normal funcionament dels serveis i no constituïsca falta molt greu d'abandó de servei.
  
i) L'emissió d'informes sobre assumptes del servei que, sense faltar obertament a la veritat, la desnaturalitzen, fent valdre termes ambigus, confusos o tendenciosos, o que l'alteren per mitjà d'inexactituds, sempre que el fet no constituïsca delicte o falta molt greu.
  
j) La intervenció en un procediment administratiu quan siga alguna de les causes legals d'abstenció.
  
k) No anar proveït en els actes de servei de l'uniforme reglamentari, quan l'ús siga preceptiu, dels distintius de la categoria o càrrec, de l'arma reglamentària o dels mitjans de protecció o acció que es determinen, sempre que no mitjance autorització en contrari, així com donar lloc a la pèrdua o sostracció per negligència inexcusable.
  
l) Exhibir els distintius d'identificació o l'arma reglamentària sense causa justificada, així com utilitzar l'arma en acte de servei o fora d'aquest amb infracció de les normes establides.
  
m) Assistir d'uniforme o fent ostentació dels distintius d'identificació a qualsevol manifestació o reunió pública, excepte que es tracte d'actes de servei o oficials en què l'assistència d'uniforme estiga indicada.
  
n) Causar per negligència inexcusables danys greus en la conservació de locals, material o documentació relacionat amb el servei o donar lloc a pèrdua o sostracció dels mateixos per la mateixa causa.
  
ñ) Impedir, limitar o obstaculitzar els subordinats l'exercici dels drets que tinguen reconeguts, sempre que no constituïsca falta molt greu.
  
o) Els actes i les omissions negligents o deliberats que causen greu dany a la labor policial, o la negativa injustificada a prestar la col·laboració sol·licitada, amb ocasió d'un servei sempre que no constituïsca falta molt greu.
  
p) Assistir a tancaments en locals policials i ocupar-los sense autorització.
  
q) L'absència, fins i tot momentània, d'un servei de seguretat, sempre que no constituïsca falta molt greu.
  
r) El greu atac a la dignitat o consideració de la funció policial.
  
s) La realització d'actes o declaracions que vulneren els límits del dret d'acció sindical assenyalats legalment.
  
t) L'ús injustificat o la destinació a finalitats particulars de mitjans i materials del servei o de propietat pública.
  
u) La comissió de tres faltes lleus dins el període de dotze mesos.
  
v) La negativa a sotmetre's a les proves de detecció d'alcohol o altres substàncies tòxiques o psicotròpiques, quan hi haurà signes externs d'estar-hi afectat.
  
Article 112
  
Són faltes lleus:
  
a) El retard o la negligència en el compliment de les funcions que tinga.
  
b) La incorrecció amb els ciutadans o amb altres membres de les forces i cossos de seguretat, sempre que no meresquen una qualificació més greu.
  
c) La no-assistència al servei que no constituïsca falta greu i l'incompliment de la jornada de treball, així com les faltes repetides de puntualitat.
  
d) Prescindir del conducte reglamentari per formular qualsevol sol·licitud, reclamació o queixa relacionada amb el servei.
  
e) La descurança en la neteja personal i l'incompliment de les normes d'uniformitat, sempre que no constituïsca falta de major gravetat.
  
f) L'absència de qualsevol servei, quan no meresca qualificació més greu.
  
g) El mal ús o la descurança en la conservació dels locals, material o altres elements dels serveis, així com l'incompliment de les normes donades en esta matèria, quan no constituïsca una falta de major gravetat.
  
h) No proporcionar a la Direcció del Cos les dades sobre domiciliació i telèfon, així com no indicar els canvis que es produïsquen.
  
i) L'omissió de la salutació, la no devolució, o la deixadesa en la realització, a les persones a qui es té l'obligació de saludar.
  
j) L'incompliment dels deures i de les obligacions dels funcionaris, sempre que no hagen de ser qualificats com a falta molt greu o greu.
  
k) Les faltes greus quan concórreguen les circumstàncies d'atenuació arreplegades a l'article següent.
  
Article 113. Criteris de determinació
  
La graduació de les faltes greus i lleus i les seues sancions es realitzarà d'acord amb els següents criteris:
  
a) Intencionalitat.
  
b) La pertorbació que puga produir en el funcionament normal de l'administració i dels serveis policials.
  
c) Els danys i perjudicis o la falta de consideració que puguen implicar per als ciutadans i els subordinats.
  
d) El trencament que puga suposar dels principis de disciplina i jerarquia propis del cos.
  
e) Reincidència.
  
f) La seua transcendència per a la seguretat ciutadana en general.
  
Article 114
  
D'acord amb les disposicions establides en la Llei Orgànica de Forces i Cossos de Seguretat, incorreran en la mateixa responsabilitat que els autors d'una falta, els que induïsquen a la comissió d'esta i els caps que les toleren tenint-ne coneixement.
  
Així mateix, incorreran en falta d'inferior grau els que encobriran la comissió de la falta.
  
Secció segona
  
Sancions
  
Article 115
  
Per raó de les faltes a les quals es refereixen els articles anteriors, podran imposar-se als funcionaris de la policia local, les següents sancions:
  
1. Per faltes molt greus:
  
a) Separació del servei.
  
b) Suspensió de funcions de tres a sis anys.
  
2. Per faltes greus:
  
a) Suspensió de funcions per menys de tres anys.
  
b) Pèrdua de cinc a vint dies de remuneració i suspensió de funcions per igual període.
  
c) Immobilització en l'escalafó per un període no superior a cinc anys.
  
3. Per faltes lleus:
  
a) Pèrdua d'un a quatre dies de remuneració i suspensió de funcions d'un a quatre dies que no suposarà la pèrdua d'antiguitat ni implicarà la immobilització en l'escalafó.
  
b) Advertència.
  
Secció tercera
  
Persones responsables
  
Article 116
  
Els funcionaris incorreran en responsabilitat disciplinària en els supòsits i circumstàncies establits en la legislació aplicable i en aquest reglament.
  
Article 117
  
Els funcionaris que es troben en situació distinta de la de servei actiu podran incórrer en responsabilitat disciplinària, d'acord amb la legislació vigent i el present reglament
  
Article 118
  
No podrà exigir-se responsabilitat disciplinària per actes posteriors a la pèrdua de la condició de funcionari.
  
La pèrdua de la condició de funcionari no allibera de la responsabilitat civil o penal contreta per faltes comeses durant el temps en què es va ostentar la condició de funcionari.
  
Secció quarta
  
Extinció de la responsabilitat
  
Article 119. Extinció de la responsabilitat
  
1. La responsabilitat disciplinària s'extingeix pel compliment de la sanció, mort, prescripció de la falta o de la sanció, indult o amnistia.
  
2. Si durant la substanciació del procediment sancionador es produïra la pèrdua de la condició de funcionari de l'inculpat, es dictarà resolució en què, amb invocació de la causa, es declararà extingit el procediment sancionador, sense perjudici de la responsabilitat civil o penal que li puga ser exigida i s'ordenarà l'arxiu de les actuacions, excepte que l'interessat inste la continuació de l'expedient. Al mateix temps es deixaran sense efecte totes les mesures de caràcter provisional que s'hagueren adoptat respecte de l'inculpat.
  
Article 120. Prescripció de les faltes
  
Les faltes molt greus prescriuran als sis anys, les greus als dos anys i les lleus al mes. El termini de prescripció començarà a comptar des que la falta s'haja comès.
  
La prescripció s'interromprà per la iniciació del procediment, a l'efecte de la qual la resolució d'incoació de l'expedient disciplinari haurà de ser degudament registrada i tornarà a córrer el termini si l'expedient estarà paralitzat durant més de dos mesos per causa no imputable al funcionari subjecte al procediment.
  
Article 121. Prescripció de les sanciones
  
Les sancions per faltes molt greus prescriuran als sis anys, les imposades per faltes greus als dos anys i les imposades per faltes lleus al mes.
  
El termini de prescripció començarà a comptar-se des de l'endemà del dia en què adquirirà fermesa la resolució per la qual s'imposa la sanció, o des que es trencara el compliment, si haguera començat.
  
Article 122. Anotació d'antecedents disciplinaris
  
1. Les sanciones disciplinàries s'anotaran en els respectius expedients personals, amb indicació de les faltes que les van motivar.
  
2. Transcorreguts dos o sis anys des del compliment de la sanció, segons es tracte de faltes greus o molt greus no sancionades amb separació del servei, es cancel·laran aquelles anotacions a instància de l'interessat, sempre que no haguera incorregut en nova infracció greu o molt greu.
  
3. La cancel·lació d'anotacions per faltes lleus es realitzarà a petició de l'interessat als sis mesos de la data del compliment.
  
Secció quinta
  
Competència sancionadora i procediment
  
Article 123. Competència
  
Excepte les excepcions expressament establides en la llei, l'alcaldia és l'òrgan competent per a la imposició de sancions disciplinàries.
  
Article 124. Tramitació
  
La tramitació dels expedients disciplinaris s'ajustarà a les disposicions establides en la Llei Orgànica de Forces i Cossos de Seguretat, legislació en matèria de règim local, Llei de Règim Jurídic de les Administracions Públiques i del Procediment Administratiu Comú, i la resta de disposicions d'aplicació.
  
Article 125. Instrucció
  
Per a la imposició de sancions per faltes lleus serà preceptiva la instrucció d'expedient disciplinari, en els termes assenyalats en el present capítol.
  
Article 126. Instructor i secretari
  
La incoació del procediment amb el nomenament d'instructor i secretari es notificarà al funcionari subjecte a l'expedient, així com als designats per a ostentar els dits càrrecs.
  
Quan hi haurà funcionaris de l'escala superior dins del cos de policia local, el nomenament d'instructor haurà de recaure en un funcionari pertanyent a la a escala.
  
Article 127. Mesures provisionals
  
1. Iniciat el procediment, per resolució de l'alcaldia podran adoptar-se les mesures provisionals que s'estimen oportunes per a facilitar la marxa de l'expedient i aconseguir l'eficàcia de la resolució que podrà recaure, si hi haurà prou elements de judici per a això.
  
2. No podran adoptar-se mesures provisionals que puguen causar perjudicis irreparables als interessats o que impliquen violació de drets emparats per les lleis.
  
3. L'Alcaldia podrà acordar la tramitació d'expedient disciplinari abreujat en el cas de faltes lleus.
  
4. En el supòsit de faltes greus o molt greus, l'Alcaldia podrà acordar les mesures cautelars pertinents sempre que no suposen un perjudici irreparable per a l'interessat.
  
Article 128. Impuls d'ofici
  
Amb estricta subjecció als principis de sumarietat i celeritat, i amb respecte als terminis establits en aquest reglament, el procediment s'impulsarà d'ofici i caldrà donar compliment a totes les diligències i tràmits que siguen procedents.
  
Article 129. Diligències de comprovació
  
L'instructor ordenarà, dins el termini màxim de quinze dies, la pràctica de totes les diligències que siguen adequades per a la determinació, el coneixement i la comprovació de les dades en virtut de les quals haja de pronunciar-se la resolució i, en particular, la pràctica de totes les proves i actuacions que conduïsquen a l'esclariment dels fets i a determinar les responsabilitats susceptibles de sanció.
  
Article 130. Declaració de l'inculpat
  
En tot cas, i com a primeres actuacions, es procedirà a rebre declaració a l'inculpat i a evacuar quantes diligències es deduïsquen de la comunicació o denúncia que va originar l'expedient i de tot allò que aquell haguera manifestat en la declaració.
  
Article 131. Càrrecs
  
1. A la vista de les actuacions pràctiques l'instructor formularà el corresponent plec de càrrecs, si es dóna el cas, que comprendrà de forma clara, en paràgrafs separats i numerats, tots els fets imputats amb indicació de les sancions que puguen ser d'aplicació, d'acord amb el present reglament i norma marc.
  
2. Es concedirà a l'expedientat un termini de 10 dies perquè puga contestar el plec de càrrecs, al·legue tot allò que considere oportú a la seua defensa i propose la pràctica de totes les proves que estime necessàries. El dit termini, podrà prorrogar-se, a petició de l'interessat, si fora necessari per a l'aportació de proves.
  
Article 132. Període probatori
  
1. Contestat el plec de càrrecs o transcorregut el termini sense haver contestat, l'instructor d'ofici o a instància de part, podrà acordar l'obertura d'un període de 10 dies, a fi que puguen practicar-se totes les proves que s'estimen oportunes.
  
2. Per a la pràctica de les proves propostes així com per a les acordades d'ofici per l'instructor, es notificarà prèviament al funcionari expedientat i se li indicarà el lloc, la data i l'hora en què hauran de realitzar-se.
  
Article 133. Proposta de resolució
  
1. L'instructor formularà, dins dels quatre dies següents a l'acabament del termini previst en l'article anterior, proposta de resolució, en la qual es fixaran amb precisió els fets, es farà la valoració jurídica d'estos per a determinar si s'estima comesa la falta i, si és el cas, de quina classe és i la responsabilitat de l'inculpat, i s'hi assenyalarà la sanció a imposar.
  
2. La proposta de resolució de l'expedient es notificarà per l'instructor a la persona interessada perquè, dins el termini de deu dies, puga al·legar tot allò que considere convenient a la seua defensa.
  
3. Escoltada la persona interessada, o transcorregut el termini sense cap al·legació, s'elevarà immediatament l'expedient a l'Alcaldia, als preceptius efectes.
  
Article 134. Diligències complementàries
  
Rebut l'expedient, l'Alcaldia procedirà, després de l'examen previ de les actuacions i de la pràctica de les diligències complementàries que considere oportunes i, si és el cas, dictamen dels serveis jurídics, a dictar la resolució que corresponga.
  
Article 135. Resolució
  
1. La resolució que pose fi al procediment disciplinari haurà de ser motivada, no s'hi podran introduir fets distints dels que van servir de base al plec de càrrecs, s'hi determinarà amb tota precisió la falta que s'estime comesa, alhora que s'hi assenyalaran els preceptes en els quals aparega arreplegada la classe de falta, el funcionari responsable i la sanció que se li imposa, i s'hi farà declaració expressa sobre les mesures provisionals adoptades durant la tramitació del procediment.
  
2. La resolució de l'expedient, que posa fi a la via administrativa, serà notificada en forma a l'expedientat, dins dels deu dies següents a aquell en què fora adoptada, amb indicació dels recursos que contra esta procedisquen, així com l'òrgan davant del qual han de presentar-se i els terminis per a interposar-los.
  
3. Si no s'apreciarà responsabilitat disciplinària, la resolució haurà de contindre les declaracions pertinents sobre les mesures provisionals adoptades, si és el cas.
  
Article 136
  
Les sancions disciplinàries s'executaran segons els termes de la resolució en què s'imposen.
  
Article 137
  
L'amplitud i els efectes dels indults de sancions disciplinàries es regularan per les disposicions que els concedisquen.
  
Article 138. Entrega de l'arma
  
Quan la sanció imposada com a conseqüència de l'expedient disciplinari consistisca en suspensió d'ocupació o separació del servei, el funcionari sancionat farà entrega, en la Direcció del Cos, de l'arma reglamentària amb la corresponent guia, de la targeta d'identificació i de la placa policial.
  
Secció sisena
  
Procediment per a faltes lleus
  
Article 139. Tramitació
  
1. Quan es tracte de faltes lleus, l'òrgan competent per a la imposició de la sanció, en rebre la comunicació o denúncia dels fets o de tindre coneixement de la presumpta infracció, podrà acordar la incoació d'informació reservada.
  
2. Si se'n desprèn responsabilitat disciplinària, s'acordarà la incoació del procediment sancionador amb el nomenament d'instructor i de secretari i es notificarà a ambdós el nomenament.
  
3. L'instructor realitzarà les diligències que considere oportunes i citarà pel mitjà més ràpid al o als interessats i els indicarà, en tot cas, els fets que motiven la citació.
  
4. En l'acte de la compareixença es prendrà declaració al o als interessats que podran al·legar i presentar els documents i les proves que consideren oportuns per a la seua defensa.
  
Article140. Resolució
  
1. Practicades les proves declarades pertinents, l'instructor formularà la proposta de resolució en la qual fixarà amb precisió els fets i la valoració jurídica i determinarà, si és procedent, la falta que considere comesa, així com la responsabilitat de l'inculpat i la sanció a imposar.
  
2. De la proposta de resolució es donarà tràmit d'audiència a l'interessat, per un període de cinc dies, a fi que puga formular en el mateix termini les al·legacions que estime convenients.
  
3. La proposta de resolució, amb totes les actuacions, es trametrà a l'òrgan sancionador.
  
4. L'òrgan sancionador dictarà resolució en la qual o bé es declararà no ser procedent cap sanció davant de la inexistència d'infracció, o bé s'imposarà la sanció corresponent segons la falta que es considere comesa que haurà de ser establida amb tota precisió, alhora que caldrà assenyalar el precepte en què apareix tipificada.
  
5. La resolució es notificarà a l'interessat, amb indicació del o dels recursos possible/s contra la mateixa, òrgan davant el qual ha de presentar-se i terminis d'interposició
  
6. Si en qualsevol moment d'aquest procediment s'advertirà que els fets poden ser constitutius de falta greu o molt greu, es comunicarà a l'òrgan sancionador
  
Capítol 3
  
Premis i recompenses
  
Article 141
  
La realització pels membres de la policia local de València d'actes destacats durant la prestació del servei, així com el manteniment al llarg de la vida professional d'una conducta exemplar, podrà ser objecte de l'adequada distinció per mitjà de la concessió de mencions honorífiques i premis.
  
Article 142
  
Les distincions poden consistir en:
  
a) Felicitació personal pública pel ple municipal, l'Alcaldia, regidor delegat o la pròpia Direcció.
  
b) Concessió de la medalla de serveis en les diverses classes i categories.
  
Article 143
  
Les medalles podran ser concedides als components del cos de policia local, cos nacional de policia, guàrdia civil, policia autonòmica i a qualsevol altra persona natural o jurídica que haurà destacat per la seua col·laboració amb els serveis de policia local.
  
Article 144
  
Les felicitacions tenen per objecte destacar les actuacions del personal de la policia local que excedisquen notòriament del nivell normal del compliment del servei, o que pel risc que comporten o per l'eficàcia dels resultats hagen de ser considerades com a meritòries.
  
Article 145
  
Les felicitacions es formularan per escrit i seran publicades en l'ordre del cos.
  
Article 146
  
La proposta o iniciativa de les felicitacions públiques a concedir per l'Alcaldia o pel ple de l'Ajuntament correspondrà als dits òrgans i a la pròpia Direcció del Cos, escoltada la Junta de Caps i el Consell de Policia.
  
Article 147
  
Les medalles de serveis municipals podran ser de les següents classes:
  
a) Creu al Mèrit Mrofessional.
  
b) Medalla al Sacrifici en el Compliment del Deure.
  
Article 148
  
La Creu al Mèrit Professional podrà ser concedida als membres de la policia local de València en dos modalitats:
  
Roja. Als qui realitzaren serveis de caràcter destacat, la prestació dels quals haurà comportat notori risc físic o que, per la importància dels resultats obtinguts, puguen ser considerats especialment rellevants.
  
Blanca. A qui, amb vint-i-cinc anys de servei en la policia local o un altre cos o força de seguretat, hagen evidenciat una constant entrega i dedicació en el compliment dels deures de l'ocupació que tinga o càrrec; i aquells que, sense haver complit els vint-i-cinc anys de servei, complisquen amb el requisit anterior i sobreïsquen pel treball diari, responsable i professional.
  
Article 149
  
La Medalla al Sacrifici en el Compliment del Deure podrà atorgar-se als qui, en acte de servei o amb ocasió d'aquest, patisquen lesions d'importància, sempre que en l'actuació no concórrega dol, imprudència o imperícia del lesionat. Podrà ser d'or o argent.
  
La categoria d'or podrà concedir-se quan, de les lesions patides resulte la mort de l'interessat o patisca la pèrdua d'un membre principal o seqüela que genere incapacitat permanent per al servei.
  
La categoria d'argent podrà concedir-se als qui patisquen lesiones greus de les quals es deriven pèrdues anatòmiques o funcionals no constitutives d'incapacitat permanent per al servei, i a les quals, sense concórrer tals circumstàncies, hagen estat objecte de prolongat tractament mèdic amb incapacitat temporal.
  
Article 150
  
La Creu al Mèrit Professional en les dos modalitats tindrà els quatre braços d'igual grandària.
  
La roja serà de color roig, en l'anvers figura la frase «Al mèrit professional, Policia Local», i al revés, «Ajuntament de València».
  
La blanca serà de color blanc, amb les mateixes inscripcions que l'anterior.
  
Article 151
  
La Medalla al Sacrifici en el Deure, portarà inscrita en l'anvers el següent text «Al sacrifici en el deure, policia local» i en el seu revés, «Ajuntament de València».
  
Article 152
  
La concessió de la Creu al Mèrit Professional correspondrà a l'alcalde i Medalla al Sacrifici en el Compliment del Deure que requerirà acord motivat del ple municipal a proposta de l'alcalde.
  
En l'escrit que es propose la concessió de condecoracions haurà d'expressar-se i justificar-se els mèrits que la motiven.
  
A la vista de la proposta, l'Alcaldia podrà ordenar la incoació d'expedient contradictori.
  
Conclòs l'anterior expedient, l'Alcaldia serà competent per a concedir la Medalla i la Creu al Mèrit Professional i el ple Municipal resoldrà concedir o denegar la Medalla al Sacrifici en el Compliment del deure.
  
Al titular de la creu o medalla, se li entregarà a més un diploma on constarà l'acord de concessió, signat per l'alcalde president de la corporació.
  
Article 153
  
Als qui se'ls haurà concedit les dites distincions, podran portar-les sobre l'uniforme reglamentari a l'altura del terç superior esquerre de la caçadora quan vestisquen de gala, i se substituirà pel passador a l'uniforme de diari.
  
Article 154
  
Si algun condecorat amb la creu o medalla cometrà algun acte contrari a la dignitat individual, professional o social, se li revocarà la concessió, després de l'expedient previ incoat d'ofici o a instància de part, amb audiència de l'interessat, amb informe previ de la Comissió de Govern. L'acord definitiu haurà d'adoptar-lo el plenari de l'Ajuntament.
  
Article 155
  
La imposició de condecoracions coincidirà ordinàriament amb els actes solemnes de celebració de la festivitat del patró de la Policia Local.
  
Article 156
  
Les felicitacions i/o condecoracions seran anotades en l'expedient personal del destacat, i podran ser considerades com a mèrit especial en el barem dels concursos o de les oposicions que convoque la corporació municipal. A l'efecte la valoració serà l'establida en l'annex de l'Ordre de 20 de gener de 1998.
  
DISPOSICIÓ ADDICIONAL
  
Primera
  
La plantilla, l'estructura orgànica, els recursos, els mitjans i les funcions del cos de la policia local es desenrotllaran i adequaran dins el termini de quatre anys a les disposicions establides en la legislació vigent i el present reglament.
  
Segona
  
El suport psicològic per als membres de la Policia Local de València es reglamentarà a través de l'Oficina de Medicina Laboral.
  
DISPOSICIÓ DEROGATÒRIA
  
A l'entrada en vigor del present reglament quedaran derogades totes les normes d'inferior rang, acords, resolucions i disposicions de l'Ajuntament de València, o ordres, circulars i altres disposicions del cos que s'oposen a allò que s'hi ha establit.
  
DISPOSICIONS FINALS
  
Primera
  
El Ple, l'Alcaldia i el regidor delegat dictaran les disposicions i la Direcció del Cos les instruccions necessàries per al desenvolupament del present reglament, de conformitat amb la legislació vigent i dins l'àmbit de les competències que tinga.
  
Segona
  
El present reglament entrarà en vigor el mateix dia de la seua publicació en el Boletín Oficial de la Provincia de Valencia i en el Diari Oficial de la Generalitat Valenciana.
  
Contra l'acte administratiu transcrit, que és definitiu pel que fa a la via administrativa, i de conformitat amb les disposicions establides en la Llei de Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, es podran interposar un dels següents recursos:
  
a) Amb caràcter potestatiu, recurs de reposició davant del mateix òrgan que dictà l'acte recorregut, dins el termini d'un mes comptador des de l'endemà a la publicació.
  
Transcorregut un mes des de l'endemà de la interposició del recurs de reposició sense que haja estat resolt, vosté podrà entendre que ha estat desestimat i interposar recurs contenciós administratiu davant de la Sala de la Jurisdicció Contenciosa Administrativa del Tribunal Superior de Justícia de la Comunitat Valenciana, dins el termini de sis mesos.
  
b) Recurs contenciós administratiu davant de la Sala de la Jurisdicció Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà de la publicació.
  
Tot això sense perjudici que puga exercir qualsevol altre recurs o acció que s'hi estime procedent.


Còpia Permalink ELI